《秋晚随意行涧上值老农问劳去年避乱时事》
宋代·舒岳祥

书在心犹在，时艰变易衰。
白云山半寺，红叶水西祠。
农老言多善，乌驯噪总慈。
谁于千载后，见我苦吟时。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。